No võib-olla ei ole "Scorpius Gigantus" NII naljakas filminimi. Kindlasti muutus see vähemnaljakaks, kui ma  tegin kindlaks, et alternatiivvariandina kolmanda käändkonna meessoost nimisõnale scorpio, scorpionis tähendab skorpioni tõesti ka teise käändkonna scorpios (scorpius), scorpii. Gigantus aga ei tähenda küll mitte midagi. Kõige lähemal gigantusele oli nimisõna Gigas, Gigantis, mis tähendab giganti, hiidu. Kahjuks sel puudub us-lõpuline käändevorm ja ma ei saa filmi nime tõlkida "Gigandi skorpioniks" nii väga kui ma ka tahan. No oleks kasvõi "Scorpius Gigas". Peab vist leppima DVD Liider OÜ tõlkega: "Eksperiment  Skorpion", läti keeles "Eksperiments Skorpions" ja leedu keeles "Eksperimentas Skorpionas".